Teen Wolf

Teen Wolf (euskaraz Otso Nerabea) 1985eko Rod Daniel estatubatuar zinema zuzendariaren fantasiazko komedia filma bat da. Michael J. Fox, Lorie Griffin, James Hampton, Susan Ursitti, Jerry Levine, Mark Arnold, Jay Tarses eta Scott Paulin aktoreek antzeztu zuten. Otsogizonaren kondaira umorez ukitzen du.

Michael J. Fox aktoreak protagonista nagusi gisa antzeztu zuen lehenbiziko filma izan zen, naziorteko izar bilakatuz. Filmak izandako arrakastaren ondorioz izen berdineko Teen Wolf marrazki bizidun telesaila eta bi jarraipen izan zituen: Teen Wolf Too (1987) eta Teen Witch (1989).

 Argumentua 

Scott Howard (Michael J. Fox) institutuan ikasi eta bertako saskibaloi taldean jokatzen duen nerabe bat da, txapelketa bat bera ere inoiz irabazi ez arren. Bere buruan konfidantza asko ez duen mutila da, gogokoa duen neska ohiko ilehori eder eta ustehandia denez, ez dio jaramonik egiten. Bera eta bere adiskideek jai bat ospatuko dute, baina Scott ondoezik jarri eta etxera itzuliko da, bertan sekulako harriduraz otsogizon batean bilakatu dela ohartuko da. Bere ahalmen fisiko berriak saskibaloi partiduetan nahiz kanpoan erabiliz, adiskide berriak eta neskak bere atzetik izatea lortu, ospea bereganatu eta institutuko izar bilakatuko da, aldiz, bere betiko lagunek ez dute bere aldaketa erradikala begi onez hartuko. Azkenean, ospea betiko ez dela eta benetazko zoriontasuna ez dakarrela ondorioztatuko du, hortaz, bera berez den bezala, otsogizon ahalmenik gabe, eta bere kaxaz taldekideekin batera txapelketa irabazten saiatuko da.

 Aktoreak 
 Michael J. Fox: Scott Howard
 Lorie Griffin: Pamela Wells
 James Hampton: Harold Howard
 Susan Ursitti: Lisa "Boof" Marconi
 Jerry Levine: Rupert "Stiles" Stilinski
 Matt Adler: Lewis
 Kidus Henok: Michael (polizia ofiziala)
 Jim McKrell: Rusty Thorne zuzendari ordea
 Mark Arnold: Mick McAllister
 Jay Tarses: Bobby Finstock entrenatzailea
 Mark Holton: Chubby
 Clare Peck: Hoyt andereinoa
 Gregory Itzin: ingeleseko irakaslea
 Doris Hess: zientzia irakaslea
 Scott Paulin: Kirk Lolley
 Elizabeth Gorcey: Tina
 Melanie Manos: Gina
 Doug Savant: Brad
 Troy Evans: Dragons taldeko entrenatzailea
 Richard Brooks: Lemonade
 Harvey Vernon: jan-eramangarri denda-jatetxeko langilea

 Soinu banda 

Soinu banda osatu zuten abestien artean honako hauek daude:

 "Win in the End"
 "Big Bad Wolf"
 "Way to Go"
 "Shooting for the Moon"

 Kanpo estekak 
 Teen Wolf filmaren IMDBko fitxa irakurgai 
 Teen Wolf filmaren trailr edo iragarkia ikusgai. Youtube.com 

Kategoria:Rod Danielek zuzendutako filmak
Kategoria:Ameriketako Estatu Batuetako filmak
Kategoria:Umorezko filmak
Kategoria:Gizotsoei buruzko filmak
Kategoria:Saskibaloiari buruzko filmak
Kategoria:Nerabe filmak
Kategoria:Institutuetan girotutako filmak
Kategoria:Eskola jazarpenari buruzko filmak
Kategoria:1985eko filmak